Max Hauke

Max Hauke (født 29. august 1992) er en østerriksk langrennsløper. Han representerte Østerrike under Vinter-OL 2014 og Vinter-OL 2018. Hauke holder på å utdanne seg som politimann ved det østerrikske Sicherheitsakademie samtidig som han driver med langrenn.

 OL-resultater 
Sotsji 2014
 Sprint: 46.-plass
 15 km klassisk: 57.-plass

Pyeongchang 2018
 15 km fristil: 29.-plass
 50 km klassisk: 36.-plass

 Dopinganklager 
Under Ski-VM 2019 i Seefeld ble Hauke pågrepet, mistenkt for doping. Pågripelsen skjedde under en husransaking utført av østerriksk politi 27. februar. Dagen etter bekreftet østerriksk politi at Hauke, Haukes lagkamerat Dominik Baldauf og kasakhstanske Aleksej Poltoranin hadde erkjent at de bedrev bloddoping under VM. Senere på dagen offentliggjorde en politibetjent en video av Hauke som mottar en blodoverføring, angivelig i forbindelse med bloddoping. Hauke og fire andre utøvere ble 1. mars 2019 midlertidig utestengt av Det internasjonale skiforbundet. De er siktet for brudd på forbundets antidopingreglement. Samtidig er Haukes utdanning til politi under vurdering.

 Se også 
 Operasjon Årelating

 Referanser 

 Eksterne lenker 



Kategori:Østerrikske langrennsløpere
Kategori:Deltakere under Ski-VM 2011
Kategori:Deltakere under Ski-VM 2013
Kategori:Deltakere for Østerrike under Vinter-OL 2014
Kategori:Langrennsløpere under Vinter-OL 2014
Kategori:Deltakere under Ski-VM 2015
Kategori:Deltakere under Ski-VM 2017
Kategori:Deltakere for Østerrike under Vinter-OL 2018
Kategori:Langrennsløpere under Vinter-OL 2018
Kategori:Deltakere under Ski-VM 2019
Kategori:Operasjon Årelating
Kategori:Dopingsaker i langrenn